آمریکانین شیکاگو شهرین‌ده‌کی ترامپ بورجو و هتلی حاقین‌دا فدرال چئوره قانونلارینی پوزدوغو سببیله شکایت ائدیلدی.
ایلینوی باش ساوجیسی لیزا مادیگان طرفین‌دن کوک کانتی بؤلگه محکمه‌سین‌ده آچیلان دعوینین دیلکچه‌سین‌ده، ترامپ بورجو و هتلینین اقلیملندیرمه سیستملری اوچون شیکاگو چایین‌دان چکیلن گونلوک ۷۵ میلیون تون‌دان آرتیق سویون تخمیناً ۳۵ درجه داها قیزیشدیق‌دان سونرا قایتاریلدیغی بیلدیریل‌دی.
شهرده‌کی جان‌لی حیاتینا ریسک تشکیل ائد‌ن بو ایشله "فدرال چئوره یاسالارینین" پوزولدوغو وورغولانان دیلکچه‌ده، سویون ایجازه‌سیز چکیلدیی و گئری دؤنوشونون چای اکوسیستمینه تأثیرینین ۹۲ قات‌لی بینانین یؤنتیمی طرفین‌دن دقته آلینمادیغی ادعاسی ائدیلدی.
لازیم اولان ایجازه سندلرینی بیر ایلده‌ن چوخ مدت‌دیر یئنیله‌مه‌مه‌کله سوچلانان ترامپ بورجو و هتلی یئتکیلیلری ایسه ادعانین "سیاسی" اولدوغونو ایر‌لی سوردو.
